Gaveikėnai

Gaveikėnai – kaimas Ignalinos rajono savivaldybėje, Aukštaitijos nac. parke, rytiniame Dringio krante, 3 km į vakarus nuo Ignalinos. Šalia praeina kelias .

Kaimą supa miškai, aplinkui daug ežerų: Dringis, Dringykštis, Taramas, Juodinis, Palaukinis ir kiti. Prateka Palaukinio upelis.

Kaimo pietryčiuose, pamiškėje išlikęs kultūros paminklas – vandens malūnas (pastatytas 1800 m. prie Palaukinio ežero; istorijos paminklas). XIX a. statinį nuo pražūties išgelbėjo buvusio Ignalinos žuvininkystės ūkio direktorius A. Bagdanavičius. Pasakojama, kad vandens malūne gyvena velnias Abisinas, krečiantis piktas išdaigas kaimo žmonėms. Įkurta poilsiavietė, yra privatus Augulių muziejus (kaupiami senoviniai krašto rakandai).

 Etimologija 
Vietovardis sudarytas iš asmenvardžio *Gaveikė́nas daugiskaitos (plg. pavardės Gavéika, Gaveikà).

 Istorija 

Kaimas minimas nuo 1373 m.

XIX a. pab. pateko į Švenčionių apskritį, laikytas miesteliu. Buvo Ignaco Kamenskio valda.

Tarpukariu kaimas priklausė Lenkijai, Vilniaus vaivadijai, Švenčionių apskričiai.

 Gyventojai 

 Žymūs žmonės 
 Juozas Baušys (1939–2017) – žurnalistas, scenaristas.
 Jonas Čeponis (1926–2008) – pedagogas, tapytojas.

 Šaltiniai 

 Nuorodos 
 Gaveikėnų malūnas 
 Miesteliai.lt 

Kategorija:Ignalinos rajono savivaldybės gyvenvietės